text: БНБ отчете спад на преките чуждестранни инвестиции за септември - 24chasa.bg
  https://www.24chasa.bg/novini/article/7891256 www.24chasa.bg
  20.11.2019 14:07; 24 часа онлайн
  Балансът по текущата и капиталова сметка на България през септември е положителен и в размер на 807,1 млрд. евро спрямо излишък за 440,1 млн. евро точно преди година (през септември 2018-а). За първите девет месеца на годината текущата и капиталова сметка е на излишък от 5,6138 млрд. евро при доста по-скромен позитивен баланс от 3,2407 млрд. евро през същия период на 2018-а година, предаде БНР.
  Търговското салдо на нашата страна през септември е положително и в размер на 67,0 млн. евро при дефицит от 62,3 млн. евро през същия месец година по-рано, като износът на стоки се повишава с 49 млн. евро (увеличение с 2,1%) до 2,4254 млрд. евро, докато вносът намалява с 80,3 млн. евро (с 3,3%), достигайки 2,3584 млрд. евро.
  Преките чуждестранни инвестиции в страната обаче намаляват през септември с 91,7 млн. евро, но при тяхно понижение със 123,8 млн. евро година по-рано, докато през първото девет месеца на годината те нарастват със 714,5 млн. евро след повишение с 283,4 млн. евро през януари - септември 2018-а година.